**GULISTON DAVLAT UNIVERSITETI**

**USTAVI**

**Guliston 2021 yil**

**GULISTON DAVLAT UNIVERSITETINING USTAVI**

**I. Umumiy qoidalar**

1. Guliston davlat universiteti (Guliston davlat universiteti) 1992 yil 28 fevralda O’zbekiston Respublikasi Prezidentining PF-356 farmoniga binoan G’ofur G’ulom nomidagi Sirdaryo Davlat pedagogika instituti negizida tashkil etilgan bo’lib, Oliy va o’rta maxsus ta’lim vazirligining tashkiliy tuzilmasiga kiradi.

2. Guliston davlat universiteti davlat oliy ta’lim muassasasi hisoblanib, oliy ta’limning asosiy va qo’shimcha (yoki faqat asosiy) ta’lim dasturlarini bajarish bo’yicha ta’lim faoliyati bilan shug’ullanadi, shuningdek, O’zbekiston Respublikasining qonun hujjatlariga muvofiq o’quv-pedagogik va ilmiy-metodik, shuningdek boshqa faoliyatni amalga oshiradi hamda ta’lim xizmatlarini ko’rsatadi.

3. Guliston davlat universiteti o’z faoliyatida O’zbekiston Respublikasining Konstitutsiyasi, “Ta’lim to’g’risida”gi Qonuni, Kadrlar tayyorlash Milliy Dasturi, Oliy Majlis palatalarining qarorlari, O’zbekiston Respublikasi Prezidentining Farmonlari, Qarorlari va Farmoyishlari, Vazirlar Mahkamasining Qarorlari va Farmoyishlari, Oliy va o’rta maxsus ta’lim vazirligining normativ-huquqiy hujjatlari va mazkur Ustavga amal qiladi.

4. Guliston davlat universiteti yuridik shaxs hisoblanadi. Operativ boshqaruvida o’ziga xos maxsus mol-mulkka ega va ushbu mol-mulk bo’yicha o’z majburiyatlariga muvofiq javob beradi, o’z nomidan mol-mulk sotib olishi va mulkiy hamda nomulkiy huquqlarni amalga oshirishi, zimmasiga majburiyat olishi, sudda da’vogar va javobgar bo’lishi mumkin.

Mustaqil balansga, bank muassasalarida hisob-kitob va boshqa shu jumladan valyuta bo’yicha hisob raqamlariga, O’zbekiston Respublikasi Davlat gerbi tasviri tushirilgan va o’z nomi yozilgan muhr, shtamplar va tegishli rekvizitga ega.

Guliston davlat universiteti joylashgan manzili va rekvizitlari:

700100, Guliston sh., 4-mavze.

Moliya Vazirligi g’aznachiligi

x/r 23402000 300100001010

HKKM MB Toshkent sh.

BB MFO 00014, INN 201122919

shG’r- 400910860262807950100079002

**Universitetning o’zbek, rus va ingliz tillaridagi rasmiy to’liq (qisqa) nomi:**

Guliston davlat universiteti (GulDU), Gulistanskiy gosudarstvenno’y universitet (GulGU), Gulistan State University (GulSU).

**II.** **Guliston davlat universitetinng asosiy vazifalari**

5. Guliston davlat universitetinng asosiy vazifalari quyidagilardan iborat:

* shaxsning intellektual, madaniy va ma’naviy-ahloqiy kamol topishiga bo’lgan ehtiyojlarini oliy ta’lim va oliy ta’limdan keyingi ta’lim bosqichlarida ma’lumot olishi orqali erishishni qondirish;
* iqtisodiyotning tegishli sohalari bo’yicha oliy ma’lumotli mutaxassislarni va ilmiy-pedagog kadrlarni tayyorlash, qayta tayyorlash va malakasini oshirish;
* oliy ta’limdan keyingi ta’lim bo’yicha fanning falsafa doktori, fan doktori va mustaqil izlanuvchi sifatida oliy malakali ilmiy-pedagog kadrlar tayyorlash;
* jamiyatning ahloqiy, ma’naviy-ma’rifiy, madaniy va ilmiy qadriyatlarini saqlash va boyitish;
* aholi o’rtasida bilimlarni tarqatish, uning ma’naviy-ma’rifiy va madaniy, huquqiy darajasini ko’tarish;
* ilmiy-pedagog hodimlar va ta’lim oluvchilarning ilmiy-tadqiqotlari va ijodiy faoliyatlari orqali fanni taraqqiy ettirish, olingan natijalardan ta’lim jarayonida foydalanish;
* har tomonlama rivojlangan va sodiq shaxsni, mustaqil davlat fuqarosini o’z Vatani fidoyisi, halq, jamiyat va oila oldidagi o’z mas’uliyatini his qiluvchi, milliy va umuminsoniy qadriyatlarni hurmat qiluvchi, xalq an’analarini boyituvchi va mustahkamlovchi, Vatanimiz kelajagi uchun vijdonan va halol mehnat qiluvchi etib shakllantirish;
* tegishli ta’lim yo’nalishlari bo’yicha o’quv majmualarini, qo’llanmalarini, darsliklarni yaratish va ularni o’quv jarayonlariga tadbiq etish;
* milliy iqtisodiyotning tegishli tarmoqlari bo’yicha ustuvorlikka ega bo’lgan va ishlab chiqarish ehtiyojlaridan kelib chiqqan holda ilmiy-tadqiqot ishlarini olib borish va natijalarini amaliyotga tadbiq qilish;
* ilmiy-tadqiqot va tajriba-konstruktorlik ishlarini amalga oshirish va bu ishlarga talabalarni jalb etish;
* Universitet binolari va unga tegishli ob’ektlarda umumiy ovqatlanish, oshxona, bufetlarni tashkil etish va faoliyatini yuritish.

**III. O’quv-tarbiyaviy va ilmiy-metodik ishlarning sub’ektlari,**

**ularning huquq va majburiyatlari**

***a) Talabalar:***

6. Universitetga qonunchilikda belgilangan tartibda umumiy o’rta, o’rta maxsus, kasb-hunar ta’limi ma’lumotiga ega bo’lgan shaxslar arizalariga binoan O’zbekiston Respublikasi oliy ta’lim muassasalariga talabalarni qabul qilish tartibi va qoidalariga muvofiq O’zbekiston Respublikasi ta’lim muassasalariga qabul qilish bo’yicha Davlat komissiyasi tomonidan test sinovlari va kasbiy (ijodiy) imtihonlar natijalariga ko’ra to’plangan ballarning reyting tizimi bo’yicha amalga oshiriladi.

Universitetga qabul barcha uchun (grant, to’lov-kontrakt bo’yicha) teng huquqlilik, yagona qabul qoidalari va yagona tanlov asosida amalga oshirilib, test sinovlarida eng yuqori ball to’plagan abiturientlarning davlat grantlari bo’yicha birinchi navbatda qabul qilinish huquqi ta’minlanadi. Qolgan abiturientlar test ballari reytingi asosida belgilangan to’lov-kontrakt kvotalari doirasida qabul qilinish huquqiga egadirlar. Qonunchilikka muvofiq test sinovlarisiz muayyan imtiyoz asosida ham o’qishga qabul qilish kafolatlanadi.

Amaldagi qonunchilikka asosan xorijiy fuqarolarni o’qishga qabul qiladi.

Shuningdek universitetga oliy (ikkinchi va keyingi ta’lim) ma’lumotiga ega bo’lgan shaxslar O’zbekiston Respublikasi ta’lim muassasalarida ikkinchi va undan keyingi ta’limni olish tartibi to’g’risidagi Nizomga muvofiq o’qishga qabul qilinishi mumkin.

Universitet rektorining buyrug’i bilan o’qishga qabul qilingan shaxs universitetning talabasi hisoblanadi. Talabaga talabalik guvohnomasi hamda reyting daftarchasi bepul beriladi.

**7. Guliston davlat universitetining talabalari quyidagi huquqlarga ega:**

- fan, texnika, zamonaviy texnologiyalar yutuqlariga mos keluvchi bilimlar olish;

- universitet axborot-resurs markazida mavjud bo’lgan kitoblar, davriy nashrlar, elektron ta’lim vositalaridan belgilangan tartibda bepul foydalanish;

- bepul maslahatlar va yo’l-yo’riqlar olish;

- auditoriyalar, ta’lim jarayoniga oid vositalardan o’rnatilgan tartibda bepul foydalanish;

- ta’lim jarayoni samaradorligi va ta’lim sifatini oshirish yuzasidan o’z taklif-mulohazalarini, tanqidiy fikrlarini belgilangan tartibda ta’lim muassasasi, dekanat va kafedra rahbariyatiga bildirish va ularni ko’rib chiqilishini talab qilish;

- universitet va fakultet miqyosida o’tkaziladigan ommaviy tadbirlarda ishtirok etish;

- ilmiy tadqiqot ishlarida va ilmiy konferentsiyalarda qatnashish va ularning natijalarini nashr etish va bu haqida axborotlar berish;

- universitet qonuniy ravishda faoliyat yuritayotgan jamoat birlashmalariga a’zo bo’lish va ular ishida qatnashish;

- o’qishdan tashqari vaqtlarda ma’naviy-ma’rifiy, obodonlashtirish, ko’kalamzorlashtirish va boshqa qonunchilikka zid bo’lmagan jamoat ishlarida ishtirok etish;

- o’qishdan bo’sh vaqtlarida oliy ta’lim muassasasining o’zida, shuningdek, boshqa joylarda ishlash;

- sifatli va yuqori saviyada bilim olishi, tanlagan ixtisosligi bo’yicha yuqori malakali mutaxassis bo’lib etishish uchun zarur bo’lgan qonun hujjatlariga zid bo’lmagan boshqa huquqlardan foydalanishga haqlidir.

Talaba o’z huquqlarini suiste’mol qilmasligi, bu huquqlardan o’zga shaxslar manfaatiga zid maqsadlarda foydalanmasligi shart.

8. Davlat grantlari bo’yicha va to’lov-kontrakt asosida o’qitishning ishlab chiqarishdan ajralgan holdagi shaklida ta’lim olayotgan talabalar O’zbekiston Respublikasi Vazirlar Mahkamasi tomonidan belgilangan tartib va miqdorda stipendiya bilan ta’minlanadilar.

Talabalar tegishli normativ-huquqiy xujjatlarga asosan O’zbekiston Respublikasi Davlat stipendiyalari va universitet ichki nomdor stipendiyalarini olish huquqiga egadirlar.

9. Harbiy xizmatni o’tash, salomatligini tiklash, homiladorlik va tug’ish, shuningdek bolalarni parvarish qilish ta’tillari davrida talabaga O’zbekiston Respublikasi Oliy va o’rta maxsus ta’lim vazirligi tomonidan tasdiqlangan tartib asosida akademik ta’til berilishi mumkin.

10. O’zbekiston Respublikasi qonun hujjatlariga muvofiq kunduzgi o’quv shaklida ta’lim olayotgan talabalarga universitetda o’qiyotgan vaqti davomida harbiy xizmatga chaqirish muddatini kechiktirish imkoni beriladi.

11. Universitetning Talabalar turar joyi sig’imidan kelib chiqqan holda muhtoj talabalar, universitet talabalar turar joylaridan sanitariya me’yorlari va qoidalariga javob beradigan joy bilan ta’minlanadi. Talabalar turar joyi uchun to’lov talabalar turar joylarida kommunal-maishiy xizmatlar uchun to’lovlarni inobatga olib, universitet Kengashi tomonidan belgilanadi.

Turar joyga muhtoj talabalar mavjud bo’lgan holda, oliy ta’lim muassasasining talabalar turar joylari maydonidan boshqa maqsadlarda foydalanish (ijaraga berish, boshqa kelishuvlar)ga ruxsat etilmaydi.

12. Universitetdan o’z hohishi yoki uzrli sabablarga ko’ra chetlashtirilgan talaba O’zbekiston Respublikasi Vazirlar Mahkamasi tomonidan belgilangan talabalar o’qishini ko’chirish, qayta tiklash va o’qishdan chetlashtirish tartibi va qoidalari asosida qayta o’qishga tiklanish huquqiga ega.

Universitetning talabalari belgilangan tartib va qoidalar asosida boshqa oliy ta’lim muassasalariga o’qishlarini ko’chirish (o’qishga qayta tiklanish) huquqiga ega.

O’zbekiston Respublikasi hududida ta’lim faoliyatini olib borish uchun litsenziyaga ega bo’lmagan nodavlat oliy ta’lim muassasalari va boshqa mamlakatlar oliy ta’lim muassasalarining filiallari (markazlar, bo’limlar, o’quv-maslahat punktlari va boshqalar)dan talabalarni universitetga o’qishini ko’chirish (o’qishga tiklash) taqiqlanadi.

Talabalar o’qishini bir oliy ta’lim muassasasidan boshqasiga ko’chirish, qayta tiklash va o’qishdan chetlashtirish tartibi va qoidalari O’zbekiston Respublikasi Vazirlar Mahkamasi tomonidan belgilanadi.

13. Universitet talabalari oliy ta’limning davlat ta’lim standartlari, malaka talablari, o’quv dasturlari va rejalarida nazarda tutilgan bilimlarni egallashlari, topshiriqlarning barcha turlarini belgilangan muddatda bajarishlari zarur hamda universitetning ustaviga, ichki tartib qoidalari, odob-axloq qoidalari va talabalar turar joylari qoidalariga rioya etishlari shart.

O’zbekiston Respublikasi Hukumati qarorlarida nazarda tutilgan hollardan tashqari, talabalarni o’qish vaqti hisobidan ta’lim jarayoni bilan bog’liq bo’lmagan ishlarga jalb etish man etiladi.

14. Talabaga nisbatan rektorning buyrug’i asosida quyidagi hollarda talabalar safidan chetlatish intizomiy jazo chorasi ko’riladi.

15. Talaba oliy ta’lim muassasasidan quyidagi hollarda chetlashtirilishi

mumkin:

a) o’z xohishiga binoan;

b) o’qishning boshqa ta’lim mussasasiga ko’chirilishi munosabati bilan;

v) salomatligi tufayli (tibbiy komissiyasi ma’lumotnomasi asosida);

g) o’quv intizomini va oliy ta’lim muassasasining ichki tartib-qoidalarini buzganligi uchun;

d) bir semestr davomida darslarni uzrli sabablarsiz 74 soatdan ortiq qoldirganligi sababli;

e) o’qish uchun belgilangan to’lov o’z vaqtida amalga oshirilmaganligi sababli (to’lov-kontrakt bo’yicha tahsil olayotgan talabalar uchun);

j) talaba sud tomonidan ozodlikdan mahrum etilganligi munosabati bilan;

z) vafot etganligi sababli.

Belgilangan muddatlarda fanlarni o’zlashtira olmagan (akademik qarzdor bo’lgan) talaba universitet rektorining buyrug’i bilan kursdan qoldiriladi.

Universitet ma’muriyati tashabbusi bilan (“e”) kichik bandlariga ko’ra talabalarni o’qishdan chetlashtirish talabalar kasaba uyushmasining yozma roziligini inobatga olgan holda (kasaba uyushmasi a’zosi bo’lgan talabalar uchun) amalga oshiriladi. Shuningdek, talaba mazkur Qoidalarning 14-bandi “g” kichik bandiga ko’ra chetlashtirilayotgan holda, ta’lim muassasasining “Yoshlar ittifoqi” boshlang’ich tashkiloti bilan kelishilishi mumkin.

Intizomiy jazoga tortilayotgan talaba o’ziga qo’llanilgan jazo chorasining qonuniyligi va adolatliligi yuzasidan qonun hujjatlarida belgilangan tartibda shikoyat bilan murojaat etishi mumkin.

Talabaga nisbatanqo’llanilganintizomiy jazo yuzasidan ma’lumot uning shaxsiy yig’ma jildida saqlanadi.

Talaba universitetdan chetlashtirilganda, unga shaxsiy hujjatlari, belgilangan shakldagi akademik ma’lumotnoma topshiriladi va ularning nusxasi shaxsiy yig’ma jildda saqlanadi.

Intizomiy jazo choralar talabalarning kasallik yoki ta’tilda bo’lgan vaqti hisobga olinmagan holda hatti-harakati aniqlangandan so’ng bir oydan va hatti-harakati sodir etilganidan so’ng olti oydan kechiktirilmay qo’llaniladi. Talabalarni kasallik paytida, akademik ta’til yoki homiladorlik va tug’ish holati bilan bog’liq bo’lgan ta’til paytlarida talabalarga intizomiy jazo choralarini ko’rish man etiladi.

Talaba kasal bo’lganligi o’zi yoki uning ota-onasi tomonidan yozma ariza bilan bevosita dekanatga, odatda, bir haftadan kechiktirilmasdan ma’lum qilinadi va tibbiy ma’lumotnoma aslini taqdim etadi.

b)Tayanchd doktorant, doktorant va mustaqil izlanuvchilar:

16. Universitetining tayanch doktorantlari, doktorantlari va mustaqil izlanuvchilari bo’lib, muayyan yo’nalish bo’yicha ilmiy-tadqiqot olib borayotgan falsafa doktori (PhD) va fan doktori (Doctor of Science) ilmiy darajasini olish uchun dissertatsiya tayyorlayotgan shaxslar hisoblanadi.

Oliy o’quv yurtidan keyingi ta’limni tashkil etish bo’yicha tayanch doktorantura falsafa doktori (PhD), doktorantura fan doktori (Doctor of Science) va mustaqil izlanuvchi sifatida davom ettirish amaldagi qonunchilikdagi hujjatlar asosida amalga oshiriladi.

***v) Universitetning professor - o’qituvchilari tarkibi, o’quv-yordamchi va ma’muriy-xo’jalik xodimlari (personali)***

17. Guliston davlat universitetida professor-o’qituvchilar tarkibi, ilmiy xodimlar, muhandis - texnik, ma’muriy - xo’jalik, ishlab chiqarish, o’quv - yordamchi va boshqa xizmatchilar lavozimlari mavjud.

Professor-o’qituvchilar tarkibiga kafedra mudiri, professor, dotsent, katta o’qituvchi, o’qituvchi, assistent va o’qituvchi-stajyor lavozimlari kiradi (o’qituvchi-stajyor lavozimiO’zR VMning 2008 yil 1 avgust “Respublika oliy ta’lim muasassalari xodimlari mehnatiga haq to’lashning takomillashtirilgan tizimini tasdiqlash to’g’risida”gi 164-son qaroriga asosankiritildi).

18. Professor-o’qituvchilar tarkibidagi lavozimlarni egallash O’zbekiston Respublikasi Vazirlar Mahkamasining 2006 yil 16 fevral 20-sonli qarori bilan tasdiqlangan “Oliy ta’lim muassasalariga pedagog xodimlarni tanlov asosida ishga qabul qilish tartibi to’g’risida”gi Nizomga muvofiq tanlov asosida mehnat shartnomasi bo’yicha amalga oshiriladi.

O’zbekiston Respublikasi Prezidentining 1992 yil 9 mart F-137-sonli farmoyishiga muvofiq oliy ta’lim muassasasining prorektori rektor tavsiyasiga ko’ra Oliy va o’rta maxsus ta’lim vazirligi rahbari tomonidan O’zbekiston Respublikasi Prezidenti devoni bilan kelishilgan holda tayinlanadi. Fakultet dekani Oliy va o’rta maxsus ta’lim vazirligi bilan kelishilgan holda ta’lim muassasasi rektorining buyrug’i bilan tayinlanadi.

**19. Guliston davlat universitetining professor-o’qituvchilar tarkibi va ilmiy xodimlari quyidagi huquqlarga ega:**

- belgilangan tartibda oliy ta’lim muassasasi va fakultet Kengashlariga saylash va saylanish;

- oliy ta’lim muassasasining faoliyatiga taalluqli masalalarni muhokama qilishda ishtirok etish;

- oliy ta’lim muassasasining axborot-resurs markazi, o’quv va ilmiy bo’linmalarning xizmatlaridan, shuningdek, ijtimoiy-maishiy, tibbiy va boshqa bo’limlar xizmatidan jamoa shartnomasiga muvofiq foydalanish;

- o’qitishning uslub va vositalarini tanlash, o’quv va ilmiy jarayonning yuqori sifatini ta’minlovchi ilmiy tadqiqot ishlarini amalga oshirish;

- oliy ta’lim muassasasi ma’muriyatining buyruq va farmoyishlari yuzasidan qonunchilikda belgilangan tartibda murojaat qilish;

- qonunchilikda belgilangan tartibda tanlovlarda qatnashish, lavozimlarni egallash;

- o’zlari ishlayotgan kafedra, fakultetdan tashqari boshqa fakultet, kafedra, tashkilotlarda o’rindoshlik asosida ishlash (asosiy ish joyi bilan kelishilgan holda);

- xorijiy hamkasblarning sohaga doir ilmiy va o’quv-uslubiy adabiyotlari bilan tanishish va ular bilan fikr almashish;

- nazariy bilimlarini amaliy tajribasini, ilmiy tadqiqot olib borish uslubini, pedagogik mahoratini takomillashtirib borish;

- talabalarning ilmiy-tadqiqot ishlariga rahbarlik qilish;

- ilmiy-tadqiqot ishlari olib borish, fundamental, amaliy va innovatsiya loyihalari, xorijiy ilmiy loyihalar hamda xo’jalik shartnomalarida ishtirok etish;

- darslik va o’quv qo’llanmalar tayyorlash, monografiya va ilmiy maqolalar yozish, ixtiro uchun patent, AKT uchun dasturiy mahsulotlarga guvohnomalar olishlarini amalga oshirish;

- tasdiqlangan rejaga muvofiq ilmiy-tadqiqot ishlarini olib borish, ilmiy-tadqiqot ishlarining muhokamasida ishtirok etish va ularning natijalarini ishlab chiqarishga joriy etish, ilmiy ishlar natijalarini nashr etishga tavsiya berish;

- ta’lim, fan va ishlab chiqarishning samarali integratsiyasini ta’minlashda qatnashish;

- talabalarning ilmiy-tadqiqot ishlariga rahbarlik qilish;

- xorijiy etakchi olimlar, ilmiy markazlar va ta’lim muassasalari bilan xalqaro aloqalarni rivojlantirishda ishtirok etish;

- O’zbekiston Respublikasining ta’lim sohasiga oid qonunchiligida belgilangan boshqa huquqlardan foydalanish.

**20. Universitetining professor-o’qituvchilari tarkibi va ilmiy xodimlarining majburiyatlari quyidagilardan iborat:**

- ta’lim to’g’risidagi qonunchilik, mehnat va texnologiya intizomi, universitet Ustavi, Ichki mehnat tartibi qoidalariga qat’iy rioya qilish, o’zining xizmat vazifalarini vijdonan bajarish va o’qituvchilik sha’niga dog’ tushirmaslik;

- ish jarayonida muloqot qiladigan muassasa xodimlari, talabalari va boshqa shaxslar bilan xushfe’l munosabatda bo’lish;

- ish beruvchining qonuniy farmoyishlarini bajarish, har yili tasdiqlanadigan shaxsiy reja asosida o’quv-uslubiy, ilmiy va ma’naviy-ma’rifiy ishlarni o’z vaqtida va sifatli bajarish, xususan:

a) o’quv yuklamalari hajmini, o’quv-uslubiy, ilmiy o’quv-tashkiliy ishlarni tasdiqlangan shaxsiy reja asosida bajarish va ma’naviy-ma’rifiy ishlarda ishtirok etish;

b) ilmiy-tadqiqot natijalari bo’yicha darslik, o’quv qo’llanma tayyorlash, o’quv adabiyotlar, ilmiy maqolalar, monografiyalar yozish, ixtiro uchun patent, AKT uchun dasturiy mahsulotlarga guvohnomalar olish;

v) ta’lim, fan va ishlab chiqarishning samarali integratsiyasini ta’minlashda qatnashish, talabalarning ilmiy-tadqiqot ishlariga rahbarlik qilish;

g) tarbiyaviy ishlarni olib borish, talabalar bilan ma’naviy-ma’rifiy ishlarda bevosita ishtirok etish, shu jumladan darsdan tashqari vaqtlarda o’tkaziladigan tadbirlarda qatnashish;

d) universitet Kengashi tomonidan tasdiqlangan kafedrada bajariladigan ilmiy mavzularda ishtirok etish;

e) o’z malakasini muntazam ravishda oshirish;

- mehnatni muhofaza qilish, xavfsizlik texnikasi va ishlab chiqarish sanitariyasiga doir qoidalariga rioya qilish;

- universitetning mol-mulkini avaylash, undan oqilona foydalanish;

- ish beruvchiga bevosita etkazilgan haqiqiy moddiy zararni qoplash;

- universitet jamoatchilik ishlarida qatnashish;

- pedagogik va ilmiy jarayonning samaradorligini ta’minlash;

- zamonaviy tsivilizatsiya va demokratiya sharoitida ta’lim oluvchilarning tanlagan yo’nalishi (mutaxassisligi) bo’yicha yuksak kasbiy tayyorgarlikni, mehnatga bo’lgan qobiliyatni shakllantirish;

- chet tili va axborot texnologiyalaridan savodxonligini oshirib borish asosida kamida bir yoki ikkita xorijiy tilni bilishi;

- ta’lim oluvchilarda mustaqil fikrlash, tashabbuskorlik, ijodiy qobiliyatni shakllantirish;

- «Ustoz-shogird» tizimida ishtirok etib, o’ziga biriktirilgan shogirdlar bilan ilmiy, ma’naviy-ma’rifiy, tarbiyaviy ishlarni amalga oshirish;

- o’zining odobi, madaniyati, ma’naviy saviyasi bilan o’rnak bo’lish;

- qiyinish madaniyatiga rioya etish;

- tasdiqlangan Guliston davlat uneversiteti ichki tartib qoidalariga so’zsiz rioya qilish;

- respublikada amalga oshirilayotgan islohotlar va jahonda ro’y berayotgan yangiliklardan xabardor bo’lish;

- universitet, fakultet, kafedra tomonidan tashkil etiladigan madaniy, ma’naviy, ma’rifiy tadbirlarda faol ishtirok etish;

- o’zi o’qitadigan fan dasturini muntazam fan va texnika yutuqlari asosida boyitib borish;

- darslarni yuqori saviyada o’tish;

- fan yo’nalishiga tegishli yangi manbalarni topish va ular bilan talabalarni tanishtirib borish;

- har o’quv yili boshlangunga qadar o’zi o’qitadigan fan(lar)ning ishchi o’quv dasturi, kalendar rejasi va reyting nazoratlari jadvalini ishlab chiqish va kafedra majlisida tasdiqlatish;

- reyting tadbirlarini o’z vaqtida o’tkazish;

- talabalar bilimini xolisona baholash;

- yangi pedagogik texnologiyalarni dars jarayonida qo’llash;

- ilmiy salohiyat va pedagogik mahoratini oshirish;

- talabalar ilmiy-tadqiqot ishlariga rahbarlik qilish;

- o’zining mutaxassisligi bo’yicha ishlab chiqarish korxonasi va muassasalarda mavjud muammolar haqida ma’lumot va tasavvurlarga ega bo’lishi hamda ishlab chiqarish jarayonida mavjud muammolarning echimiga oid tadqiqot mavzusiga ega bo’lishi;

- olib borayotgan tadqiqot mavzusi asosida o’z yoki hammualliflikdagi ishlanma va texnologiyalarga ega bo’lishi;

- mutaxassisligi bo’yicha tayanch oliy ta’lim muassasalri va ishlab chiqarish korxonalarida tegishli muddatlarda malaka oshirib borishi yoki stajirovkadan o’tishi;

- oliy ta’lim tizimida amalga oshirilayotgan islohotlarda faol qatnashish.

21. Universitet professor-o’qituvchilari va xodimlarining chet el xizmat safarlari Vazirlikning 13.04.05y. 81-sonli buyrug’i bilan tasdiqlangan “O’zbekiston Respublikasi oliy ta’lim muassasalaridan xorijiy safarlarga borish tartibi to’g’risida”gi muvaqqat Yo’riqnoma asosida amalga oshiriladi.

22. Guliston davlat universitetining professor-o’qituvchilari tarkibi uch yilda kamida bir marotaba malakasini oshirish kafolatini ta’minlaydi.

23. Guliston davlat universitetining ma’muriy-xo’jalik, muhandislik-texnika, o’quv-yordamchi va boshqa xizmat xodimlarining huquq va majburiyatlari oliy ta’lim muassasasining Ichki tartib-qoidalari va lavozim yo’riqnomalari bilan belgilanadi.

**IV. O’quv-tarbiyaviy va ilmiy-metodik ishlar**

24. Guliston davlat universiteti quyidagi yo’nalish va mutaxassisliklar bo’yicha oliy ta’lim va oliy o’quv yurtidan keyingi ta’limning asosiy ta’lim dasturlari, qo’shimcha ta’lim (kadrlarni qayta tayyorlash va malakasini oshirish)ning dasturlarini amalga oshiradi:

***1) Oliy ta’lim (bakalavriat va magistratura):***

a) ishlab chiqarishdan ajralgan holda (bakalavriat) o’quv shakli:

5110500 - geografiya o’qitish metodikasi;

5110700 - informatika o’qitish metodikasi;

5110800 - tasviriy san’at va muhandislik grafikasi;

5111020 - kasb ta’limi: qishloq xo’jaligini mexanizatsiyalash;

5111005 - kasb ta’limi: agronomiya;

5111017 - kasb ta’limi: iqtisodiyot;

5111100 - musiqa ta’limi;

5111306 - ona tili va adabiyoti (rus tili va adabiyoti o’zga tilli guruhlarda);

5111400 - xorijiy til va adabiyoti (ingliz tili);

5111600 - milliy g’oya, ma’naviyat asoslari va xuquq ta’limi;

5111700 - boshlang’ich ta’lim va sport tarbiyaviy-ishi;

5111800 - maktabgacha ta’lim;

5110900 - pedagogika va psixologiya;

5630100 - ekologiya va atrof-muhit muhofazasi (tarmoqlar bo’yicha);

5112000 - jismoniy madaniyat;

5112000 - xotin-qizlar sporti;

5112100 - mehnat ta’limi;

5120100 - filologiya va tillarni o’qitish: o’zbek tili;

5120100 - filologiya va tillarni o’qitish: qozoq tili;

5120300 - tarix (mamlakatlar va mintaqalar bo’yicha);

5130100 - matematika;

5140100 - biologiya (turlar bo’yicha);

5140200 - fizika;

5140500 - kimyo;

5230100 - iqtisodiyot (tarmoqlar va sohalar bo’yicha);

5410500 - qishloq xo’jaligi mahsulotlarini saqlash va dastlabki ishlash

 texnologiyasi;

5411100 - dorivor o’simliklarni etishtirish va qayta ishlash texnologiyasi;

5320900 - engil sanoat buyumlari konstruktsiyasini ishlash texnologiyasi;

5141000 - tuproqshunoslik;

5321000 - oziq-ovqat texnologiyasi;

5410200 - Agronomiya: anorchilik;

5130200 - amaliy matematika va informatika;

b) ishlab chiqarishdan ajralmagan holda (sirtqi, maxsus sirtqi-bakalavriat) o’quv shakli:

5110700 - informatika o’qitish metodikasi;

5110800 - tasviriy san’at va muhandislik grafikasi;

5111017 - kasb ta’limi: iqtisodiyot;

5111100 - musiqa ta’limi;

5111306 - ona tili va adabiyoti (rus tili va adabiyoti o’zga tilli guruhlarda);

5111400 - xorijiy til va adabiyoti (ingliz tili);

5111700 - boshlang’ich ta’lim va sport tarbiyaviy-ishi;

5111800 - maktabgacha ta’lim;

5110900 - pedagogika va psixologiya;

5112000 - jismoniy madaniyat;

5112100 - mehnat ta’limi;

5120100 - filologiya va tillarni o’qitish: o’zbek tili;

5120300 - tarix (mamlakatlar va mintaqalar bo’yicha);

5140100 - biologiya (turlar bo’yicha);

5230100 - iqtisodiyot (tarmoqlar va sohalar bo’yicha);

v) magistratura:

5A110701 - ta’limda axborot texnologiyalari;

5A140101 - biologiya (fan yo’nalishi bo’yicha);

5A140202 - fizika (yo’nalishlari bo’yicha);

5A130101 - matematika (yo’nalishlar bo’yicha);

5A140501 - kimyo (fan yo’nalishi bo’yicha);

5A111701 - ta’lim va tarbiya nazariyasi va metodikasi (boshlang’ich ta’lim);

5A111701 - ta’lim va tarbiya nazariyasi va metodikasi (maktabgacha ta’lim);

25. Guliston davlat universitetida ta’limning asosiy ta’lim dasturlarini ikki bosqichda amalga oshiradi: bakalavriat va magistratura.

Bakalavriat - ta’lim yo’nalishi bo’yicha fundamental va amaliy bilimlar beruvchi, o’qish muddati 4 yildan kam bo’lmagan tayanch oliy ta’limdir.

Bakalavr dasturini tugatgan bitiruvchilarga davlat attestatsiyasi yakunlari bo’yicha ta’lim yo’nalishi bo’yicha «bakalavr» darajasi beriladi hamda davlat namunasidagi diplom topshiriladi.

Magistratura - yo’nalishning muayyan mutaxassisligi bo’yicha fundamental va amaliy bilimlar beruvchi, bakalavriat negizida, o’qish muddati 2 yildan kam bo’lmagan oliy ta’limdir.

Magistratura dasturini tugatgan bitiruvchilarga davlat attestatsiyasi yakunlari bo’yicha tayyorlangan muayyan mutaxassislik bo’yicha «magistr» darajasi beriladi va davlat namunasidagi diplom topshiriladi.

Bakalavr va magistrlik davlat namunasidagi diplom uning egalariga kasbiy faoliyat bilan shug’ullanish yoki tanlangan ta’lim yo’nalishi va mutaxassisligiga muvofiq ta’lim muassasalarining navbatdagi bosqichlarida o’qishni davom ettirish huquqini beradi.

Oliy ta’limning turli bosqichida asosiy ta’lim dasturlari bo’yicha dastlabki ta’lim olish, ikkinchi oliy ta’lim olish sifatida qaralmaydi.

26. Guliston davlat universitetida ta’lim jarayonini tashkil etish, tayanch oliy ta’lim muassasasi tomonidan ishlab chiqiladigan va o’rnatilgan tartibda tasdiqlanadigan o’quv rejalari va fanlarning dasturlari, oliy ta’lim muassasasi rektori yoki o’quv ishlari bo’yicha prorektor tomonidan tasdiqlangan yillik kalendar o’quv jadvali hamda mashg’ulotlar jadvali bilan tartibga solinadi.

Ta’lim jarayonini maqsadli yo’naltirish yo’li bilan tashkil etish, ya’ni ta’lim shakllari, uslub va vositalarni tanlash yo’li bilan universitet talabalariga oliy ta’limning asosiy kasbiy ta’lim dasturlarini o’zlashtirish uchun zaruriy sharoitlarini yaratib berilishi lozim.

Ta’lim-tarbiya jarayonining birligi davlat ta’lim standartlari bilan ta’minlanadi. Universitetning ijtimoiy-iqtisodiy va gumanitar fanlari kafedralari, ma’naviy-ma’rifiy va sport bo’g’inlariga, talabalar va boshqa jamoatchilik tashkilotlariga rahbarlik qilish va ularning faoliyatini muvofiqlashtirib borish yoshlar bilan ishlash bo’yicha prorektor tomonidan amalga oshiriladi.

27. Guliston davlat universitetida o’quv mashg’ulotlarining quyidagi asosiy turlari belgilangan: ma’ruza, konsultatsiya, seminar, amaliy mashg’ulot, laboratoriya ishi, yakka mashg’ulot (amaliy ijrochilik bilan bog’liq bo’lgan san’at yo’nalishlarida), nazorat ishi, kollokvium, mustaqil ish, amaliyot, kurs loyihasi (kurs ishi), bakalavrlik bitiruv malakaviy ishi hamda magistrlik dissertatsiyasi.

Auditoriya mashg’ulotlarining barcha turlari uchun 80 daqiqalik (tanaffussiz qo’shma ma’ruza) akademik soat belgilangan. O’quv mashg’ulotlari orasidagi tanaffus kamida 10 daqiqa bo’ladi.

Ta’lim va tarbiya olib boriladigan tillar: o’zbek, rus, ingliz tillari hisoblanadi.

28. Guliston davlat universitetida kadrlar tayyorlash ishlab chiqarishdan ajralgan va ajralmagan holda olib boriladi.

Universitetning asosiy kasbiy ta’lim dasturi doirasida ta’lim olishning barcha shakllari uchun o’rnatilgan tartibda ishlab chiqilgan va “Uzstandart” agentligida davlat ro’yxatidan o’tkazilgan davlat ta’lim standarti qo’llaniladi.

29. Guliston davlat universitetida o’quv yili ikki semestrga bo’linadi va uning har birida talabalarning o’zlashtirishi reyting nazorati shaklida olib boriladi.

O’zlashtiruvchi talabalarni kursdan kursga o’tkazish fakultet dekanining tavsiyasiga binoan rektor buyrug’i bilan amalga oshiriladi. Talabalarni kursdan kursga shartli o’tkazish mumkin emas.

Universitetning ta’lim dasturlarini o’zlashtirish, Oliy va o’rta maxsus ta’lim vazirligi tomonidan tasdiqlangan va Adliya vazirligidan davlat ro’yxatidan o’tkazilgan “Oliy ta’lim muassasalari talabalari bilimini nazorat qilish va baholashning reyting tizimi to’g’risidagi Nizom”ga muvofiq tartibga solinadi, “O’zbekiston Respublikasi oliy ta’lim muassasalari bitiruvchilarining yakuniy davlat attestatsiyasi to’g’risidagi Nizom”ga asosan bitiruvchilarning yakuniy attestatsiyasi bilan tugallanadi.

30. Guliston davlat universitetida ilg’or pedagogik va axborot texnologiyalari, ta’limni individuallashtirish va mustaqil ta’lim olish vositalarini, modul tizimi hamda masofaviy ta’lim berishni qo’llash hisobiga mutaxassislar tayyorlash sifatini oshirishga yo’naltirilgan ilmiy-uslubiy ishlar amalga oshiriladi.

***2) Oliy o’quv yurtidan keyingi ta’lim:***

31. Guliston davlat universiteti uchun Oliy va o’rta maxsus ta’lim vazirligi hamda Innovatsion rivojlanish vazirligi tomonidan o’rnatilgan tartibda tayanch doktorantlar uchun tegishli ixtisosliklar bo’yicha kvotalar belgilanadi.

Guliston davlat universitetida oliy o’quv yurtidan keyingi ta’lim doirasida O’zbekiston Respublikasi Vazirlar Mahkamasi huzuridagi Oliy attestatsiya Komissiyasi tomonidan tasdiqlangan “Oliy malakali ilmiy va ilmiy-pedagog kadrlar mutaxassisliklari ro’yxati”ga muvofiq ilmiy va ilmiy-pedagogik kadrlarni tayyorlash, shuningdek fanlar bo’yicha falsafa doktori (PhD) va fan doktori (Doctor of Science) ilmiy darajasini olish uchun dissertatsiyalar tayyorlash va himoya qilish uchun oliy ta’lim muassasasiga doktorant va mustaqil izlanuvchilarni biriktirish ishlari amalga oshiriladi.

32. O’zbekiston Respublikasi Prezidentining 2015 yil 12 iyundagi «Oliy ta’lim muassasalarining rahbar va pedagog kadrlarni qayta tayyorlash va malakasini oshirish tizimini yanada takomillashtirish chora-tadbirlari to’g’risida»gi PF-4732-sonli Farmoni hamda O’zbekiston Respublikasi Vazirlar Mahkamasining 2015 yil 21 sentyabrdagi «Oliy ta’lim muassasalari pedagog kadrlarni qayta tayyorlash va ularning malakasini oshirish tizimini yanada takomillashtirish chora-tadbirlari to’g’risida»gi Qaroriga muvofiq pedagog kadrlarni qayta tayyorlash va malakasini oshirish bo’yicha kasbiy ta’lim dasturlari amalga oshiriladi.

33. Guliston davlat universitetida Kengash tomonidan tasdiqlangan mavzular, rejalar bo’yicha bajariladigan ishlarning sifati hamda mehnat xavfsizligi ta’minlangan holda talabalar, magistrantlar, katta ilmiy xodim-izlanuvchi va mustaqil izlanuvchilar keng jalb etilib, ilmiy-tadqiqot va ijodiy ishlar olib boriladi.

Ilmiy tadqiqotlar quyidagi mablag’lar hisobidan moliyalashtiriladi:

- fan, texnika va madaniyatning muhim yo’nalishlari bo’yicha fundamental, amaliy hamda innovatsion tadqiqotlarni bajarish uchun ajratiladigan davlat byudjeti mablag’lari;

- shartnoma asosida sohaviy vazirliklar, idoralar, korxonalar, birlashmalar va boshqalar, shu jumladan xorijiy tashkilotlar mablag’lari;

- olib borilgan ilmiy tadqiqot natijalarini ishlab chiqarishga joriy etish asosidagi tushumlar;

- byudjetdan tashqari mablag’lar;

- homiy tashkilot va korxonalar;

- mahalliy byudjet mablag’alari.

**V. Guliston davlat universitetning tarkibi**

**34. Guliston davlat universitetining tarkibiga quyidagilar kiradi:**

**a) Fakultetlar:**

* filologiya;
* axborot texnologiyalari;
* pedagogika;
* tabiiy fanlar;
* ijtimoiy-iqtisodiyot;
* jismoniy madaniyat;
* ishlab chiqarish texnologiyalari.
* san’atshunoslik

**b) Kafedralar:**

* fakultetlararo chet tillar;
* ingliz tili va adabiyoti;
* rus tili va adabiyoti;
* o’zbek tilshunosligi;
* o’zbek adabiyotshunosligi;
* fizika;
* matematika;
* amaliy matematika va axborot texnologiyalari;
* boshlang’ich ta’lim metodikasi;
* maktabgacha ta’lim;
* pedagogika va psixologiya;
* texnologik ta’lim;
* jismoniy madaniyat nazariyasi va metodikasi;
* fakultetlararo jismoniy madaniyat va sport;
* biologiya;
* kimyo;
* musiqiy ta’lim;
* tasviriy san’at va muxandislik grafikasi;
* ekologiya va geografiya;
* tuproqshunoslik;
* dorivor o’simliklar va botanika;
* qishloq xo’jalik maxsulotlarini qayta ishlash texnologiyasi;
* oziq-ovqat texnologiyalari;
* tarix;
* milliy g’oya, ma’naviyat asoslari va huquq ta’limi;
* iqtisodiyot;
* masofaviy ta’lim.

**v) Ma’muriy boshqarma, bo’lim va markazlar:**

* o’quv-uslubiy boshqarma;
* yoshlar bilan ishlash, ma’naviyat va ma’rifat bo’limi;
* ilmiy-tadqiqotlar, innovatsiyalar va ilmiy-pedagogik kadrlarni tayyorlash bo’limi;
* sirtqi (maxsus sirtqi) bo’limi;
* monitoring va ichki nazorat bo’limi;
* reja-moliya bo’limi;
* hisobxona;
* buyurtmalar portifelini shakllantirish, bitiruvchilarni ishga taqsimlash va monitoring bo’limi;
* xodimlar bo’limi;
* birinchi va ikkinchi bo’lim;
* devonxona va arxiv bo’limi;
* texnik-foydalanish va xo’jalik bo’limi;
* fuqaro va mehnat muhofazasi bo’limi;
* o’qitishning texnik vositalari bo’limi;
* ta’lim sifatini nazorat qilish bo’limi;
* xalqaro hamkorlik bo’limi;
* iqtidorli talabalarning ilmiy-tadqiqot faoliyatini tashkil etish bo’limi;
* tahririy-nashriyot bo’limi;
* axborot-resurs markazi;
* axborot texnologiyalar markazi;
* xo’jamushkent o’quv-dala amaliyotlar bazasi;
* agrar sanoat ishlab chiqarish o’quv tajriba va ilmiy tadqiqot kompleksi;
* eksperimental biologiya laboratoriyasi;
* qatag’on qurbonlari xotirasi muzeyi;
* “Sirdaryo ona diyorim” ilmiy-amaliy muzeyi;

**g) GulDU ning tashkiliy tuzilmasi ilovada berilgan.**

**d) Universitet qoshida Akademik litsey faoliyat ko’rsatadi**

Guliston davlat universiteti akademik litsey va kasb-hunar kollejlari bilan ishlashda O’zbekiston Respublikasining “Ta’lim to’g’risida” gi Qonuni, “Kadrlar tayyorlash milliy dasturi”, O’zbekiston Respublikasi Prezidentining 2017 yil 26 sentyabrdagi «Oliy ta’lim muassasalariga kirish uchun nomzodlarni maqsadli tayyorlash tizimini yanada takomillashtirish to’g’risida»gi PQ-3290-sonli qarori, Vazirlar Mahkamasining 1998 yil 24 fevraldagi “Akademik litsey, kasb-hunar kollejlarini tashkil etish va ularning faoliyatini boshqarish to’g’risida”gi 77-sonli va 2001 yil 4 oktyabrdagi “O’rta maxsus, kasb-hunar ta’limi muassasalari uchun pedagog kadrlar tayyorlash tizimini takomillashtirish chora-tadbirlari to’g’risida”gi 400-sonli Qarorlarini, 2008 yil 18 iyundagi “Oliy ta’lim muassasalari tomonidan o’rta maxsus, kasb-hunar ta’limi muassasalariga amaliy- uslubiy yordam ko’rsatishni tashkil etish to’g’risida” gi 185-sonli buyruqlarini hamda Vazirlar Mahkamasining 2011 yil 11 martdagi 07G’02-1-6-sonli bayonining 15-bandida ko’rsatilgan vazifalarning ijrosini amalga oshirishda, akademik litsey va kasb-hunar kollejlarida o’quv jarayonini yuqori sifatda tashkil etishga amaliy yordam ko’rsatish va ta’lim muassasalari o’rtasidagi hamkorlikni yanada rivojlantirish maqsadida tashkil qilingan. Universitet huzurida 1 ta akademik litsey va 2 ta texnikum mavjud:

1. Guliston davlat universiteti akademik litseyi.
2. Guliston agrotexnologiyalar texnikumi.
3. Oqoltin sanoat texnikumi.

**VI. Universitetni boshqarish**

35. Universitetni boshqarish O’zbekiston Respublikasi qonunchiligi hamda ushbu Ustavga muvofiq yakka rahbarlik va universitetning Kengashi, Vasiylar kengashi orqali jamoatchilik boshqaruvini uyg’unlashtirish tamoyili asosida amalga oshiriladi.

36. Universitetni bevosita boshqarish O’zbekiston Respublikasi Prezidentning 1992 yil 9 mart 137-f farmoyishida belgilangan tartib asosida tayinlanadigan rektor tomonidan amalga oshiriladi.

Rektor universitet faoliyatiga, shuningdek, universitetning Ichki tartib qoidalari, universitet to’g’risidagi Nizom hamda mazkur Ustavda belgilangan majburiyatlar uchun to’la mas’uldir.

Rektor O’zbekiston Respublikasi qonunchiligiga muvofiq universitet nomidan ish olib boradi, barcha idoralar, muassasalar, korxonalarda uning vakili sifatida qatnashadi, universitetning mol-mulkiga mas’ullik qiladi, shartnomalar tuzadi, ishonchnomalar beradi, bank muassasalarida universitetning hisob raqamlarini ochadi, moliyaviy mablag’lardan o’rnatilgan tartibda foydalanish bo’yicha farmoyishlar beradi.

**Rektor universitetning vakolati doirasida:**

- universitetning barcha xodimlari, talabalari va boshqa ta’lim olayotganlar uchun majburiy bo’lgan buyruqlar chiqaradi va topshiriqlar beradi;

- bo’ysunuvchi vazirlik (idora) bilan kelishilgan holda fakultet dekanlari va bosh buxgalteri va bosh buxgalter o’rinbosari-auditorni lavozimiga tayinlaydi hamda lavozimidan ozod qiladi;

- universitet prorektorlari lavozimiga nomzodlarni tavsiya etadi va prorektorlar, dekanlarning muayyan vazifalari hamda mas’uliyatlarini belgilaydi;

- universitet xodimlari va xizmatchilarini, shuningdek ilmiy-pedagogik xodimlarni O’zbekiston Respublikasi mehnat qonunchiligi va Vazirlar Mahkamasi tomonidan belgilangan tartibda ishga olish va bo’shatishni amalga oshiradi;

- universitet tarkibiga kirgan ilmiy tadqiqot, tajriba-eksperimental hamda boshqa tashkilot va bo’linmalarning vazifalarini belgilaydi va ular to’g’risidagi nizomlarni tasdiqlaydi;

- universitet xodimlarining lavozim maoshlariga har oylik ustamalar va qo’shimchalarni belgilaydi;

- kasaba uyushma qo’mitasi yoki universitetning boshqa vakolatli organi bilan kelishgan holda universitetning Ichki tartib qoidalarini tasdiqlaydi;

- universitetning amaldagi qonun hujjatlari yoki Vazirlikning normativ-huquqiy hujjatlari buzilgan holda chiqarilgan buyruqlarini bekor qiladi;

- universitetda Namunaviy shtat birliklariga muvofiq ajratilgan mablag’lar hamda ish haqi fondi, tasdiqlangan universitet xodimlarining soni va lavozim maoshlari, tarif setkasi doirasida universitet professor-o’qituvchilari tarkibi va universitet xodimlarining shtat birligini tasdiqlaydi hamda lavozim maoshlarini belgilaydi;

- universitet Kengashining tavsiyasiga ko’ra o’rnatilgan tartibda tegishli normativ-huquqiy hujjatlarga muvofiq fakultetlarni, kafedralarni ochish yoki yopish qarorlarini tasdiqlaydi.

“Oliy ta’lim muassasasining kafedrasi to’g’risidagi Nizom” talablaridan kelib chiqqan holda universitet Kengashining tavsiyasiga ko’ra kafedralar tashkil etiladi yoki tugatiladi.

Universitet rektoriga o’zi ishlayotgan universitetda va undan tashqarida haq to’lanadigan boshqa rahbarlik lavozimida (ilmiy va ilmiy-metodik rahbarlikdan tashqari) o’rindoshlik bo’yicha ishlashga ruxsat etilmaydi. Rektor o’z vazifalarini o’rindoshlik bo’yicha bajarishi mumkin emas.

37. “Oliy ta’lim to’g’risidagi Nizom”ga muvofiq Guliston davlat universitetida universitet faoliyatining asosiy masalalarini ko’rish uchun **Kengash tashkil etiladi.**

Kengash tarkibiga rektor, prorektorlar, fakultetlar dekanlari hamda mutaxassislar tayyorlovchi kafedralar mudirlari, shuningdek, talabalar va oliy ta’lim muassasasi xodimlari kasaba uyushmasi kengashi vakillari kiradi. Rektor universitet kengashi raisi hisoblanadi. Kengashning boshqa a’zolari umumiy majlisda (konferentsiyada) yashirin ovoz berish yo’li bilan saylanadi. Professor-o’qituvchilar tarkibidan Kengashga saylanadiganlar soni rektor buyrug’i bilan belgilanadi.

Universitet Kengashi universitetning umumiy rahbarligini amalga oshiradigan kollegial organ hisoblanadi. Universitet Kengashi a’zolarining soni universitet xodimlari va talabalari soniga nisbatan belgilanadi.

-universitet Kengashi universitetning boshqaruv organlari va bo’limlari takliflarini inobatga olgan holda ish rejasini tuzadi.

- universitet Kengashining qarori, yig’ilishida ishtirok etadigan ko’pchilik a’zolar tomonidan ma’qullangan bo’lsa, kamida 50 foizini tashkil etsa, respublika qonunchiligida boshqa tartib belgilanmagan bo’lsa, yig’ilishda qaror qabul qilingan deb hisoblanadi.

-universitet Kengashining kotibi universitet rektori buyrug’i bilan tayinlanadi.

-universitetning Kengash kotibi universitetning Kengashi yig’ilishiga tayyorgarlikni tashkil etadi, uning qarorlarini bajarilishini nazorat qiladi va universitet Kengashi va universitet tarkibiy bo’limlarining vakolatlari asosida o’zaro munosabatlarini muvofiqlashtiradi.

- universitet Kengashi yig’ilishining tavsiyasiga ko’ra o’rnatilgan tartibda tegishli normativ-huquqiy hujjatlarga muvofiq fakultetlarni, kafedralarni ochish yoki yopish qarorlarini tasdiqlaydi.

“Oliy ta’lim muassasasining kafedralari to’g’risida”gi Nizom asosida talablardan kelib chiqqan holda universitet Kengashining tavsiyasiga ko’ra kafedralar tashkil etiladi yoki tugatiladi.

38. Universitet Kengashining vakolatlari:

-konferentsiyalarni tashkil etish, shuningdek uning o’tkazilishi bilan bog’liq boshqa masalalarni hal qilish to’g’risida qaror qabul qilish;

-universitetni rivojlantirishni asosiy istiqbolli yo’nalishlarini shu jumladan uning ta’lim va ilmiy faoliyatini belgilash;

-o’quv jarayonini tashkil etishning asosiy masalalari, shu jumladan talabalarni qabul qilish qoidalarini belgilash, o’quv rejasini tuzish, talabalarni o’qitishning amaldagi tartibini tartibga solish, yakuniy nazoratlar bo’yicha talabalarni o’zlashtirishi natijalarini ko’rib chiqish;

-moliyaviy-xo’jalik faoliyatini rejasini va universitetni rivojlantirish dasturini ko’rib chiqish;

-universitet rektorining yillik hisobotlarini tinglash;

-ta’lim masalalari, ilmiy-tadqiqot masalalari bo’yicha axborot tahliliy, moliyaviy-iqtisodiy faoliyatini va shuningdek universitetning xalqaro hamkorlik masalalari bo’yicha qarorlarini qabul qilish;

-universitet Kengashining ish rejasini tasdiqlash;

-universitet pedagog xodimlaridan nomzodlarni ilmiy unvonlar olishga tavsiya qilish;

-universitetning faoliyatini amalga oshiruvchi tarkibiy bo’limlarni tuzish va tugatish to’g’risida qarorlar qabul qilish (ilmiy, ilmiy-tadqiqot va ilmiy-texnik laboratoriya faoliyatini amalga oshirish, ilmiy-texnik faoliyatini amalga oshiruvchi boshqa tashkilotlarning ta’lim faoliyatini amalga oshiruvchi bo’limlar tashkil etish va tugatish to’g’risida);

-universitetning fakultet, kafedra va boshqa tarkibiy bo’limlari to’g’risidagi Nizomlarni tegishli ta’lim dasturiga muvofiq tasdiqlash;

-universitet pedagogik xodimlarini Kengashda tanlov bo’yicha o’tkazish;

-universitet xodimlarini Davlat mukofotlariga tavsiya berish;

-universitet Kengashi tomonidan tasdiqlangan qoidalar asosida faxriy unvonlar berish;

-universitetda talabalar uchun stipendiya masalalarini tartibga soluvchi qoidalarni tasdiklash;

-Davlat va nomdor stipendiyalariga talabalar nomzodlarini tavsiya qilish

39. Universitetda Vasiylar kengashi universitetni boshqaruvchi jamoatchilik organi tashkil etiladi va uning tarkibiga muassasalar, vazirliklar, mahalliy hokimiyat, ishbilarmon doiralar, jamoatchilik tashkilotlari, jamg’arma va vasiylar hamda boshqa ta’lim muassassalarining vakillari kiradi.

Vasiylar kengashining vakolatlari, shakllantirish tarkibi va faoliyati “Vasiylar kengashi to’g’risida”gi Nizom bilan belgilanadi. Vasiylik kengashi universitet rektori vazifasini bajaradigan muddatga tayinlanadi.

40. Universitetda kasaba uyushmasi va boshqa jamoatchilik tashkilotlari faoliyat ko’rsatadi.

Professor-o’qituvchilar va xodimlarning huquqiy manfaatlarini himoyalashni kasaba uyushmasi markaziy kengashi hamda ularning universitetda saylangan vakili amaldagi qonunchilik asosida o’z ish faoliyatini olib boradi.

41. Universitetning majburiyatlari:

-universitet muvaffaqiyatli faoliyat yuritishiga, mehnat madaniyati va intizomi ko’tarilishiga erishish, ishlovchilarning kasb mahoratini yuksaltirish, tarif stavkalarini amaldagilariga nisbatan pasayishiga yo’l qo’ymaslik;

-ishlab chiqarish dasturini bajarish uchun mehnat jamoasini moddiy-texnik resurslar va moliyaviy mablag’lar bilan o’z vaktida ta’minlab borish;

-mehnat unumdorligini yuksaltirish, ilg’or tajribani o’zlashtirish, fan va texnika yutuqlarini amaliyotga joriy etish uchun barcha shart-sharoitlarni yaratish;

-ishlab chiqarish dasturining bajarilishi, universitetning moliyaviy ahvoli va olingan foydaning ishlatilishi hakida mehnat jamoasini muntazam xabardor qilib borish;

-universitetning o’zida, xodimlar uchun kasbiy tayyorgarlik, boshqa kasbga o’rgatish, malaka oshirish ishlarini olib borish;

-jamoa shartnomasini tuzishga, uning bajarilishi ustidan nazoratni yo’lga qo’yishga, shuningdek, O’zbekiston Respublikasining Mehnat kodeksida, boshqa qonunlarida, universitetning ta’sis hujjatlarida, jamoa kelishuvlarida hamda jamoa shartnomasida nazarda tutilgan boshqa masalalarga oid ma’lumotlarni Kasaba uyushma qo’mitasiga taqdim etib borih;

-belgilab qo’yilgan mehnat tartibi doirasida kasaba uyushma qo’mitasi bilan hamkorlik qilish, o’zaro takliflar va talablarni o’z vaqtida ko’rib chiqish, mehnat bahslarini muzokara yo’li bilan hal etish.

Amaldagi nizomlarga muvofiq universitetda ilmiy-uslubiy, ilmiy-texnik kengashlar va komissiyalar, yosh olimlar kengashi va boshqalar tashkil etilishi mumkin. Rektorat va Kengash o’z faoliyatida universitet jamoat tashkilotlarining tavsiyalarini ko’rib chikadi va uz faoliyatlarida ularni hisobga oladi.

42. Universitetning fakultet dekanlari rektor tavsiyasiga ko’ra Vazirlik (idora) bilan kelishilgan xolda tayinlanadi. Fakultet dekani o’z faoliyatida “Fakultet to’g’risida”gi Nizomga amal qiladi. Fakultetda kengash tashkil etiladi, Kengashning tarkibi, vakolatlari, shakllantirish va faoliyatining tartibi “Fakultetning Kengashi to’g’risida”gi Nizom bilan belgilanadi.

43.Kafedra faoliyatiga O’zbekiston Respublikasi Vazirlar Mahkamasi tomonidan tasdiqlangan Nizomga muvofiq tanlov asosida universitetning Kengashi tomonidan saylanadigan kafedra mudiri rahbarlik qiladi. Kafedra mudirining vakolatlari va kafedra faoliyatining tartibi “Oliy ta’lim muassasasining kafedralari to’g’risida”gi nizom asosida va xizmat majburiyatlari bilan belgilanadi.

**VII. Moliya - xo’jalik faoliyati va moddiy-texnik baza**

44. Universitetga ushbu Ustavda nazarda tutilgan faoliyatni amalga oshirish va foydalanish maqsadida davlat tomonidan binolar, inshootlar, mulkiy majmualar, universitetning pasportiga muvofiq asbob-uskunalar, shuningdek iste’mol, ijtimoiy, madaniy va boshqa maqsadlar uchun zarur bo’lgan mulklar biriktirilgan.

Universitet O’zbekiston Respublikasi Vazirlar Mahkamasining qarori bilan amalga oshiriladigan davlat tasarrufidan chiqariladigan va xususiylashtiriladigan ob’ektlar qatoriga kiritilgan.

Universitetga ajratilgan er uchastkalari universitetga muddatsiz bepul foydalanish uchun biriktirilgan.

45. Universitetga jismoniy va yuridik shaxslardan sovg’a, hadya yoki vasiyat bo’yicha berilgan pul mablag’lari, mol-mulk va boshqa mulkiy ob’ektlarga, universitet faoliyatining samarasi hisoblangan intellektual va ijodiy mahsulotlarga, shuningdek o’z faoliyati orqali oladigan daromadlar va bu daromadlar hisobidan sotib olinadigan mulkiy ob’ektlarga egalik qilish huquqi berilgan.

46. Universitet mol-mulkni ijaraga oluvchi va mol-mulkni ijaraga beruvchi sifatida faoliyat ko’rsatish huquqiga ega. O’zbekiston Respublikasining Fuqarolik kodeksi va O’zbekiston Respublikasi Vazirlar Mahkamasi tomonidan tasdiqlangan “Davlat mulkini ijaraga berish tartibi to’g’risida”gi Nizomga muvofiq universitet o’ziga biriktirilgan ijaraga berilishi qonun hujjatlariga zid bo’lmagan binolar, inshootlar va ularning qismlari, asbob-uskunalar, transport vositalari shaklidagi davlat mulki va boshqa mol-mulklarni Kengashning roziligi bilan tasarruf etish huquqisiz, belgilangan narxlar bo’yicha ijaraga berishni amalga oshiradi.

Ijara haqi sifatida olingan mablag’lar ta’lim jarayonini ta’minlash va uni rivojlantirish uchun foydalaniladi.

47. Universitetining ta’lim faoliyatini moliyaviy ta’minlash davlat grantlari asosida mutaxassislar tayyorlash uchun ajratilgan byudjet mablag’lari, byudjetdan tashqari mablag’lar, jumladan, talabalarni o’qitish uchun belgilangan tartibda olingan to’lov-shartnoma asosidagi mablag’lar hamda qonun hujjatlarida taqiqlanmagan boshqa manbalar hisobiga amalga oshiriladi.

48. Universitetning asosiy faoliyatidan chetlanmagan tartibda ta’lim va boshqa sohalarda pullik xizmat faoliyatini amalga oshirishi mumkin. Universitetda shug’ullanadigan tadbirkorlik faoliyati uning Ustavida belgilangan vazifalarga mos kelishi kerak.

Universitet o’z mulki bilan xo’jalik jamiyatlari va shirkatlarning ustav jamg’armasida qatnashish, pullik ta’lim xizmatlari, konsultatsiyalar va boshqa xizmatlar uchun narxlarni belgilash, soliq va qonunchilikda nazarda tutilgan boshqa majburiy to’lovlardan so’ng qolgan daromadni mustaqil tasarruf etish huquqiga ega.

Universitet O’zbekiston Respublikasi qonunchiligiga hamda mazkur Ustavga zid bo’lmagan shartnomalarni tuzish, majburiyatlar va boshqa shartlarni belgilash bo’yicha masalalarni mustaqil hal qiladi.

49. Universitetda lavozim maoshlari mehnat sharnomasi tuzilayotganda “Oliy ta’lim muassasalari xodimlari mehnatiga haq to’lash to’g’risida”gi normativ-huquqiy hujjatlarga muvofiq belgilanadi. Universitet xodimiga lavozim maoshi, o’z funktsional vazifalarni hamda mehnat shartnomasida nazarda tutilgan ishlarni bajarganligi uchun to’lanadi. Qo’shimcha maosh, ustama, moddiy yordam va boshqa moddiy rag’batlantirish tadbirlarining hajmini universitet mustaqil, ish haqi fondi doirasida qonunchilikda nazarda tutilgan tartibda va hajmda belgilaydi.

50. Universitetda tashkil etilgan jamoat tashkilotlariga faoliyat ko’rsatishlari uchun zarur bo’lgan xonalarni ajratadi. Universitet hududida tibbiyot tayanch maskani hamda talabalar va xodimlarga xizmat ko’rsatuvchi oshxona, bufetlar va boshqa umumiy ovqatlanish muassasalariga isitish, yoritish va suv ta’minoti bilan ta’minlangan xonalar ajratiladi.

Universitetning tegishli binolarini ta’mirlash, rekonstruktsiya qilish yoki yangilarini qurish, ularning moliyaviy ta’minoti qonunchilikda belgilangan tartibda amalga oshiriladi.

**VIII. Xalqaro hamkorlik**

51. Universitet O’zbekiston Respublikasi “Ta’lim to’g’risida”gi Qonunining 33-moddasiga muvofiq ta’lim muammolari yuzasidan xalqaro hamkorlikda ishtirok etadilar, chet davlatlarning tegishli o’quv yurtlari bilan bevosita belgilangan tartibda aloqalar o’rnatish huquqiga ega.

Chet el fuqarolarini o’qitish, qayta tayyorlash va ularning malakasini oshirish, ta’lim muassasasi ilmiy-pedagogik xodimlarining O’zbekiston Rsspublikasi hududidan tashqarida o’qituvchilik va ilmiy tadqiqotchilik ishlari davlatlararo organining xorijiy davlatlarning ta’limni boshqarish bo’yicha tegishli organlari orasidagi shartnomalar, shuningdek, universitetning qonunchilikka muvofiq chet el fuqarolari va xorijiy yuridik shaxslar bilan bevosita tuzgan shartnomalari asosida amalga oshiriladi.

52. Universitet quyidagi huquqlarga ega:

- O’zbekiston Respublikasining xalqaro shartnomalari deb qaralishi mumkin bo’lmagan, xorijiy sheriklar bilan hamkorlikdagi faoliyat to’g’risida belgilangan tartib asosida shartnomalar tuzish;

- xorijiy hamkorlar ishtirokida universitetning tarkibiy bo’limlari (markazlar, laboratoriyalar, texnoparklar va boshqa bo’limlar)ni qonunchilikda ko’zda tutilgan tartibda tashkil etish.

53. Universitet O’zbekiston Respublikasining qonunchiligiga muvofiq ushbu Ustavda nazarda tutilgan va “Ta’lim to’g’risida”gi qonuni hamda Kadrlar tayyorlash milliy dasturida belgilangan vazifalarni bajarishga, shuningdek xalqaro aloqalarni rivojlantirishga yo’naltirilgan tashqi iqtisodiy faoliyat bilan shug’ullanish huquqiga ega.

**IX. Yakuniy qoidalar**

54. Universitet O’zbekiston Respublikasining qonunchiligida belgilangan tartibda quyidagilarga javob beradi:

- uning vakolatiga kiritilgan vazifalarni bajarmaganligi;

- ta’lim jarayonida o’quv reja va jadvallarga muvofiq ta’lim dasturlari hajmini to’liq bajarmaganligi;

- ta’lim jarayoni vaqtida universitetda ta’lim oluvchilar va xodimlarining hayot havfsizligiga;

- ta’lim oluvchilar va universitet xodimlarining huquq va erkinliklarining buzilganligiga;

- O’zbekiston Respublikasining qonunchiligida nazarda tutilgan boshqa hatti-harakatlarga.

55. Universitet O’zbekiston Respublikasining amaldagi qarorlariga muvofiq belgilangan tartibda qayta tashkil qilinishi yoki tugatilishi mumkin.

56. Mazkur Ustav Oliy va o’rta maxsus ta’lim vazirining buyrug’i bilan tasdiqlangandan so’ng, o’rnatilgan tartibda davlat ro’yhatidan o’tkaziladi va kuchga kiritiladi.

Ushbu Ustavga o’zgartirish yoki qo’shimchalar kiritish Oliy va o’rta maxsus ta’lim vazirligining buyrug’iga muvofiq belgilangan tartibda amalga oshiriladi.